Nacia Parko Triglav

Nacia Parko Triglav (slovene: Triglavski narodni park; TNP) - estas la sola nacia parko en Slovenio. Ĝi situas en la nordokcidenta parto de la lando kaj ampleksas ok municipojn. 

Ĝiaj originoj devenas de 1924. Nur la 26-an de majo 1961 la Popola Asembleo de la Popola Respubliko Slovenio adoptis dekreton deklarantan la Valon de Triglavaj Lagoj nacia parko sub la nomo Nacia Parko Triglav (areo: 2 000 ha). 

Dudek jarojn poste, la 27-an de majo 1981, la Leĝo pri Nacia Parko Triglav aprobis ĝian vastigon al ĝia nuna areo: 83.807 ha aŭ 838,07 km², t.e. 4% de la areo de Slovenio).

 Naturo 
La Nacia Parko Triglav kombinas eksterordinaran diversecon de ekosistemoj en sia areo. Ĝi inkluzivas krudajn altebenaĵojn kun karakteriza vegetaĵaro kaj vivo, pli amikan medion en la mezaj valoj, kaj sur la suda flanko, la influo de la maro estas evidenta en kelkaj lokoj.

Estas du ĉefaj akvodislimoj en la Nacia Parko Triglav: 
 la rivero Soĉa, kiu fluas en la Adriatikan Maron 
 la rivero Sava, kiu fluas en la Nigran Maron.

La ĉefe kruda tereno de la monta karsto ankaŭ estas rimarkinda pro siaj multaj permanentaj akvofaloj. Akvofaloj estas pli multaj en la baseno de la rivero Soča.

Estas granda nombro da lagoj en la TNP - la plej granda estas Bohinj Lago. Ekzistas ankaŭ montaraj glaciejaj lagoj (Nigra Lago, Dvojno, Krnsko ktp).

La plej alta punkto en la parko estas Triglavo (2 864 m super marnivelo), kiu donis al la parko sian nomon kaj situas en ĝia imaga centro, dum la plej malalta punkto estas Tolminka (180 m super marnivelo). 

Cervoj, kapreoloj, ĉamoj, ibeksoj, ursoj kaj lupoj estas plej ofte troveblaj en la parko.

 Referencoj 
En tiu ĉi artikolo estas uzita traduko de teksto el vikipedia artikolo Triglavski narodni park (slovenščino).

Kategorio:Naciaj parkoj
Kategorio:Geografio de Slovenio